Giovanni Arpino
Store norske leksikon,Språk og litteratur,Litteratur i verden,Europa,Italias litteratur,Italias litteratur på 1900-tallet
Giovanni Arpino var en italiensk forfatter, litteraturkritiker og journalist. Han debuterte i 1952 med den neorealistiske romanen Sei stato felice, Giovanni. Arpino har skrevet innenfor en rekke sjangere og vunnet flere litterære priser. Blant annet Strega-prisen for romanen L’ombra delle colline i 1964.
Han er kjent for sin tørre og ironiske stil, og veksler imellom sosiale problemer i Un delitto d'onore (1961) til individets stilling i industrisamfunnet i Una nuvola d'ira (1962, oversatt til norsk, Vredens skyer, i 1966).Flere av bøkene hans er adaptert til film. Un delitto d'onore (1960) ble filmatisert av Pietro Gemi i Divorzio all’italiana (1962) med Marcello Mastroianni i hovedrollen. Il buio e il miele (1969) er blitt filmatisert to ganger. Først av Dino Risi i Profumo di donna (1974) med Vittorio Gassman i hovedrollen, senere av Martin Brests i Scent of a woman (1992) med Al Pacino i tittelrollen. Les mer i Store norske leksikon Italias litteratur film i Italia